2 (Agg: Man Utd 8-5) Manchester United ikkwalifikaw għall-finali tal- UEFA Europa League b'aggregate ta' 8-5 minkejja li fit-tieni leg tas-semi-finali sfaw megħluba minn Roma bl-iskor ta' 3-2. Sa mis-suffara inizjali Roma ħarġu jfittxu goal kmieni iżda ġew imċaħħda minn David De Gea fuq tentattivi ta' Gianluca Man­cini, Henrikh Mkhitaryan u Lorenzo Pellegrini Madankollu, fid-39 minuta kienu l-United li fetħu l-iskor meta mill-pass ta' Bruno Fernandes, Edinson Cavani għeleb in-nasba tal-offside, avvanza u b'xutt minn barra l-kaxxa għeleb għal kollox lil Antonio Mirante. Iżda fis-57 minuta, Edin Dzeko kiseb id-draw minn daqqa ta' ras … u tliet minuti wara Bryan Cristante xeħet lil Roma fil-vantaġġ b'xutt mid-distanza. Peró, fit-68 minuta, Cavani, li kien l-aħjar player fil-ground, kiseb id-draw għar-Red Devils minn daq­qa ta' ras. Madankollu, Nicola Za­lewski (83) skorja t-tielet goal ta' Roma iżda ma kienx biżżejjed. Fit-tieni semi-finali, Arsenal laqgħu lil Villarreal u spiċċaw fi draw ta' 0-0 biex kienu dawn tal-aħħar li qatgħu l-passaġġ għall-finali. Wara bidu kemmxejn bilanċjat, Arsenal fetħu pres­sjoni fuq il-lasti avversarji u proprju fid-29 minuta kienu sfortunati li ma fet­ħux l-iskor meta mill-cross ta' Martin Odegaard, Pier­re-Emerick Aubame­yang għe­leb lil Geronimo Rulli iżda ġie mċaħħad mil-lasta. It-tieni taqsima kienet aktar movimentata u fil-50 minuta Emile Smith Rowe falla ċans tad-deheb għal Arsenal meta falla l-mira. Fit-80 minuta, Aubame­yang reġa' resaq viċin iżda d-daqqa ta' ras tiegħu ħabtet ma' sieq il-lasta. Minkejja li għamlu kull sforz, il-Gunners ma setgħux isibu t-triq lejn ix-xibka avversarja